Цветан Ангелов
Много са

chitanka.info

Много са цветята

в юнските градини

алени, лилави,

жълти, бели, сини.

Много са децата

в мирен дом родени

бели, жълти, черни,

мургави, червени.

Ласкави цветари

гиздят градовете.

С обич те отглеждат,

всяко нежно цвете.

Смели хора бранят,

пъстрата ни чета.

Ние сме цветята

на една планета.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.